Baltglousnis

Baltglousnis (luotīnėškā: Salix alba) ī tuokis prī gluosniu (Salix) prėgolons medis. Aug vėsuo Lietovuo, ī tonkē sotinkams. Anam tink švėisės, šlapuokas aba šlapės vėitas, tūdie ons aug šalėp opiu, pamedies, prī suodu, parkūs. Paprastā baltglousnis nie dėdlis medis ėr ožaug lėgė 20-25 m augoma, vuo sīkēs lėgė 35 m. Stombora stuoroms būn 1-2 metrā. Aug spierē ba par metus glousnioks paaug lėgė 1-1,2 m. Gal gīventė par šimta metu. Žīda baltglousnis tuokēs "katokās" onksti pavasarie (balondė-gegožė mienesees). Žīdiejėms tronk 13 dėinū. Baltglousnė žėidus lonka bėtis. Jaunas anou šakalės (vītės) baisē gerā lonkstas, tūdie tink kriežiam pintė, tuorā būdavuotė.